## La Generalitat reforça amb 500.000 euros la dinamització i l’atenció a les persones majors en més de 140 municipis del medi rural

*** La Vicepresidència Primera i Conselleria de Servicis Socials, Igualtat i Vivenda concedix estes ajudes que van deixar de convocar-se en 2022 durant el Govern del Botànic i que l’actual ha duplicat el seu import
* Es dona suport a programes per a disminuir la bretxa digital en persones majors, afavorint el seu accés a les TIC i a les xarxes socials**

La Vicepresidència Primera i Conselleria de Servicis Socials, Igualtat i Vivenda ha concedit ajudes per un import de 500.000 euros a programes d’atenció a persones majors i el món rural a un total de 141 ajuntaments de menys de 2.000 habitants.

Estes ajudes, que van deixar de convocar-se en 2022 durant el Govern del Botànic i enguany s’han recuperat, estan orientades a fomentar la realització de programes per a la dinamització i atenció de persones majors en el món rural i l’envelliment actiu i lluita contra la soledat no desitjada i la diversitat rural, especialment en localitats xicotetes que afronten amb especial intensitat els reptes de l’envelliment demogràfic i el despoblament.

En concret, entre altres actuacions, es donen suport a programes per a disminuir la bretxa digital en persones majors, afavorint el seu accés a les TIC i a les xarxes socials; també s’impulsen campanyes de sensibilització contra la soledat no triada.

A més, es fomenta la convivència de pràctiques i experiències intergeneracionals, la participació de les persones majors mitjançant programes que fomenten l’envelliment actiu des de la perspectiva d’igualtat entre dones i hòmens i campanyes de sensibilització contra tots els tipus de maltractament sobre les persones majors i el bon tracte.

Un avanç significatiu d’esta convocatòria ha sigut l’ampliació de l’import subvencionable. L’ajuda pot cobrir fins al 100 % del cost subvencionable, que s’ha duplicat en passar de 15.000 euros per programa en 2022 en l’última convocatòria del Govern del Botànic, a 30.000 euros en l’actual.

Esta mesura s’emmarca en l’estratègia autonòmica de suport a la tercera edat i reforça el compromís del Consell amb els municipis xicotets, especialment el que disposen de menys recursos tècnics i econòmics per a desplegar polítiques socials de manera estable.

A més, el programa respon a les demandes traslladades pels mateixos ajuntaments, que veuen en estes ajudes una ferramenta clau per a sostindre activitats que, sense suport autonòmic, resultari

Fecha: 29/11/2025